અને આપણે જે રક્તપિત્તિયા છીએ,” બોનિફેસિઓ જે રીતે બોલી રહ્યા હતા, એના પરથી એ શબ્દને એક નવું માનભર્યું સ્થાન મળી રહ્યું હતું. “માનવજાત સામેના આ પડકારરૂપી રહસ્યમયી શત્રુ સામે આપણે રોજેરોજની લડાઇ લડી રહ્યા છીએ! કદાચ ઈતિહાસ લખાવાની શરૂઆત થઈ ત્યારથી જ આ લડાઈ લડવામાં આવી રહી છે. અને આપણે જાણીએ છીએ, કે છેલ્લા કેટલાંક વર્ષોમાં આપણને આશાનું કિરણ દેખાઈ રહ્યું છે! આ જગ્યાએથી નીકળીને હંમેશા માટે બહાર જતાં સ્ત્રી-પુરુષોને આપણે જોયાં છે. એમના માટે, આ દુશ્મન સામે જીત મળી ચૂકી છે. બહારના સામાન્ય જગતમાં એ લોકો સ્થાયી થઈ ચૂક્યા છે.